text: मदुरै: तमिलनाडु के मदुरै स्थित प्रसिद्ध मीनाक्षी मंदिर परिसर के अंदर भीषण आग लग जाने से कम से कम 40 दुकानें जलकर खाक हो गयीं. पुलिस ने बताया कि घटना में कोई हताहत नहीं हुआ है. मंदिर के अधिकारियों ने किसी तरह की गड़बड़ी से इनकार किया और कहा कि पूजा सामग्री बेचने वाली दुकानों में से एक में बीती रात शॉर्ट सर्किट के चलते आग लग गई. पुलिस ने बताया कि आग से मंदिर की प्रतिमाओं को कोई नुकसान नहीं हुआ है, हालांकि इसके अधिकतर हिस्से आग से काले हो गए हैं.